 Faraacintu waxa ay u yaqaaneen dalka Soomaaliya magaca Punt , waxa ay ka soo doonan jireen waxyaabaha udgoon oo ay ku carfin jireen waxyaabaha ay caabudi jireen , waxa ay kaloo Soomaaliya ka soo raadsan jireen Xabagta , Luubaanta,Faan-maroodiga, qori qudde iyo dahab,halka ganacsatada Yemen iyo Hindida ay imaan jireen Jaziiradda Suqadra si ay uga iibsadaan dadka Soomaalida ah ee degan Luubaanta iyo waxyaabaha la isku carfiyo oo ay ugu badalan jireen dhar iyo sokor , waxaana Taariikhda ay xustaa in safaradii ugu horeeyay ee Soomaaliya ay ku yimaadaan dad shisheeye ah ay aheyd safarkii ay hogaamineysay Boqoradii Masar ee lagu magacaabi jiray Xatashbasuut , intii u dhaxeysay 2731-2743 ka hor dhalashadii Nabi Ciise- Nabadgelyo dushiisa allah yeelee- waxaa kadib xigay safaro kale iyo ololayaal kale. 